CELEX: 22011D0117
Language: hr
Date: 2011-10-21 00:00:00
Title: Odluka Zajedničkog odbora EGP-a br. 117/2011 od 21. listopada 2011. o izmjeni Priloga IX. (Financijska pitanja) Sporazumu o EGP-u

11/Sv. 089
            
            
               HR
            
            
               Službeni list Europske unije
            
            
               417
            
         22011D0117
   
               L 341/81
            
            
               SLUŽBENI LIST EUROPSKE UNIJE
            
            
               21.10.2011.
            
         
      ODLUKA ZAJEDNIČKOG ODBORA EGP-a
   br. 117/2011
   od 21. listopada 2011.
   o izmjeni Priloga IX. (Financijska pitanja) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog IX. Sporazumu izmijenjen je Odlukom Zajedničkog odbora EGP-a br. 78/2011 od 1. srpnja 2011. (1)
               
            
         
               (2)
            
            
               Direktivu 2009/103/EZ Europskog parlamenta i Vijeća od 16. rujna 2009. koja se odnosi na osiguranje od građanskopravne odgovornosti u pogledu upotrebe motornih vozila i izvršenje obveze osiguranja od takve odgovornosti treba unijeti u Sporazum. (2)
               
            
         
               (3)
            
            
               Direktiva 2009/103/EZ stavlja izvan snage direktive Vijeća 72/166/EEZ, 84/5/EEZ, 90/232/EEZ i direktive 2000/26/EZ i 2005/14/EZ Europskog parlamenta i Vijeća, koje su unijete u Sporazum, i koje se stoga treba staviti izvan snage sukladno Sporazumu, osim za one odredbe direktiva 2000/26/EZ i 2005/14/EZ koje izmjenjuju direktive Vijeća 73/239/EEZ i 88/357/EEZ, i koje će se sukladno Sporazumu staviti izvan snage Odlukom Zajedničkog odbora EGP-a koja uključuje Direktivu 2009/138/EZ Europskog parlamenta i Vijeća u Sporazum. (3)
                   (4)
                   (5)
                   (6)
                   (7)
                   (8)
                   (9)
                   (10)
               
            
         
               (4)
            
            
               Trenutačna EGP prilagodba Direktivi 2000/26/EZ trebala bi se provoditi s obzirom na Direktivu 2009/103/EZ,
            
         ODLUČIO JE:
   Članak 1.
   Prilog IX. Sporazumu mijenja se kako slijedi:
   
               (1)
            
            
               Tekst točke 8. (Direktive Vijeća 72/166/EEZ) zamjenjuje se sljedećim:
               „32009 L 0103: Direktiva 2009/103/EZ Europskog parlamenta i Vijeća od 16. rujna 2009. koja se odnosi na osiguranje od građanskopravne odgovornosti u pogledu upotrebe motornih vozila i izvršenje obveze osiguranja od takve odgovornosti (SL L 263, 7.10.2009., str. 11.).
               U smislu ovog Sporazuma vrijede odredbe ove Direktive sa sljedećim prilagodbama:
               Članak 21. stavak 6. glasi:
               
                  ‚Imenovanje opunomoćenika za obradu odštetnih zahtjeva samo po sebi ne znači otvaranje podružnice u smislu članka 1. točke (b) Direktive 92/49/EEZ i opunomoćenik za obradu odštetnih zahtjeva ne smatra se poslovnim nastanom u vezi s člankom 2. točkom (c) Direktive 88/357/EEZ.’ ”;
               
            
         
               (2)
            
            
               Tekst točke 9. (Druga direktiva Vijeća 84/5/EEZ), 10. (Treća direktiva Vijeća 90/232/EEZ) i 10.a (Direktiva 2000/26/EZ Europskog parlamenta i Vijeća) briše se.
            
         Članak 2.
   Tekst Direktive 2009/103/EZ na islandskom i norveškom jeziku, koji se objavljuje u Dodatku o EGP-u Službenom listu Europske unije vjerodostojan je.
   Članak 3.
   Ova Odluka stupa na snagu 1. studenoga 2011., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (11).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 21. listopada 2011.
      
         
            Za Zajednički odbor EGP-a
         
         
            Predsjednik
         
         Kurt JÄGER
         
      
   
   
      (1)  SL L 262, 6.10.2011., str. 45.
   
      (2)  SL L 263, 7.10.2009., str. 11.
   
      (3)  SL L 103, 2.5.1972., str. 1.
   
      (4)  SL L 8, 11.1.1984., str. 17.
   
      (5)  SL L 129, 19.5.1990., str. 33.
   
      (6)  SL L 181, 20.7.2000., str. 65.
   
      (7)  SL L 149, 11.6.2005., str. 14.
   
      (8)  SL L 228, 16.8.1973., str. 3.
   
      (9)  SL L 172, 4.7.1988., str. 1.
   
      (10)  SL L 335, 17.12.2009., str. 1.
   
      (11)  Ustavni zahtjevi nisu navedeni.